המגונדרים (סרט)

המגונדרים (ברוסית: Стиляги) הוא סרט רוסי משנת 2008, שנקרא Hipsters בשידורו בארצות הברית. זהו סרט מוזיקלי שמציג את תת-תרבות צעירים "סטיליאגי" (משוגעים על אופנה, משוגעים על סטייל ברוסית) של ברית המועצות בשנות ה-50 של המאה ה-20. הסרט מוצג כמתרחש לאחר מותו של סטלין בשנים 1955—1956.

"המגונדרים" הוצג בפסטיבל הסרטים הבינלאומי בטורונטו ופסטיבל בינלאומי בקליבלנד שם זכה בפרס חביב הקהל. כמו כן הוא זכה בפרס נשר הזהב כסרט הטוב ביותר ובפרס ניקה.

זהו שיתוף הפעולה השני של ואלרי טודורובסקי ומקסים מטבייב שכיכב גם בסרט הקודם של טודורובסקי, מלחציים.

עלילה
מאלס (השם הוא ראשי תיבות של מרקס, אנגלס, לנין, סטלין, שהוא חבר קומסומול, משתתף בפיזור המסיבה של סטילאגי, שם פוגש בחורה בשם פולי המזמינה אותו לפגישת הקבוצה ב"ברודוויי" (שם רחוב למפגשי הקבוצה – היה קיים בכל עיר בו נפגשו "סטילאגי").

לאחר הפגישה הראשונה הוא לומד לרקוד ג'אז, מגדל שיער ומתחיל לעבוד במטרה לקנות בגדים שונים ובעלי סגנון. הוא רוכש סקסופון בשוק השחור. לאחר שנודע על כך לאנשי הקומסומול, הוא עובר תהליך של נידוי, אבל נשאר עם קבוצת ה"סטיליאגי". חברי הקבוצה חושבים שהם מדמים לבוש מערבי ורק לאחר שראש הקבוצה שאביו עובד במנגנון הסובייטי ובעזרת פרוטקציה שולח אותו לחו"ל, מתברר שתת-הקבוצה התלבשה כמו שבמערב לא התלבשו אף פעם.

 פרסים ומועמדויות 
 פרסים פרס תאריך/שנת הענקה קטגוריה תוצאה פסטיבל הסרטים של קליבלנד 2009 חביב הקהל  פרס נשר הזהב 30.01.2010 קטגוריית הסרט הטוב ביותר  פרס ניקה 03.04.2010 הסרט הטוב ביותר  הבימוי הטוב ביותר 

קישורים חיצוניים




 אופנת שנות ה-60 בברית המועצות

קטגוריה:סרטי ואלרי טודורובסקי
קטגוריה:מוסקבה בקולנוע
קטגוריה:סרטים רוסיים
קטגוריה:סרטי 2008
קטגוריה:סרטי פולחן